CELEX: 62019TA0157
Language: da
Date: 2021-02-10 00:00:00
Title: Sag T-157/19: Rettens dom af 10. februar 2021 — Şanli mod Rådet (Fælles udenrigs- og sikkerhedspolitik – restriktive foranstaltninger truffet mod visse personer og enheder med henblik på at bekæmpe terrorisme – indefrysning af midler – liste over de personer, grupper og enheder, der er omfattet af indefrysningen af midler og økonomiske ressourcer – opretholdelse af sagsøgerens navn på listen – begrundelsespligt)

29.3.2021   
            
            
               DA
            
            
               Den Europæiske Unions Tidende
            
            
               C 110/27
            
         
      Rettens dom af 10. februar 2021 — Şanli mod Rådet
      (Sag T-157/19) (1)
      
      (Fælles udenrigs- og sikkerhedspolitik - restriktive foranstaltninger truffet mod visse personer og enheder med henblik på at bekæmpe terrorisme - indefrysning af midler - liste over de personer, grupper og enheder, der er omfattet af indefrysningen af midler og økonomiske ressourcer - opretholdelse af sagsøgerens navn på listen - begrundelsespligt)
      (2021/C 110/30)
      Processprog: nederlandsk
      
         Parter
      
      
         Sagsøger: Dalokay Şanli (Rotterdam, Nederlandene) (ved advokaterne D. Gürses og J.M. Langenberg)
      
         Sagsøgt: Rådet for Den Europæiske Union (ved S. Van Overmeire og B. Driessen, som befuldmægtigede)
      
         Intervenient til støtte for sagsøgte: Kongeriget Nederlandene (ved M. Bulterman, J. Langer og J. Hoogveld, som befuldmægtigede)
      
         Sagens genstand
      
      Søgsmål anlagt i henhold til dels artikel 263 TEUF med påstand om annullation af Rådets afgørelse (FUSP) 2019/25 af 8. januar 2019 om ændring og ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse (FUSP) 2018/1084 (EUT 2019, L 6, s. 6) samt Rådets gennemførelsesforordning (EU) 2019/24 af 8. januar 2019 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2018/1071 (EUT 2019, L 6, s. 2), for så vidt som disse retsakter vedrører sagsøgeren, dels artikel 268 TEUF med påstand om erstatning for det tab, som sagsøgeren angiveligt har lidt som følge af disse retsakter.
      
         Konklusion
      
      
                  1)
               
               
                  Rådets afgørelse (FUSP) 2019/25 af 8. januar 2019 om ændring og ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse (FUSP) 2018/1084 samt Rådets gennemførelsesforordning (EU) 2019/24 af 8. januar 2019 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2018/1071 annulleres, for så vidt som disse retsakter vedrører Dalokay Şanli.
               
            
                  2)
               
               
                  I øvrigt frifindes Rådet for Den Europæiske Union.
               
            
                  3)
               
               
                  Rådet bærer sine egne omkostninger og betaler de af Dalokay Şanli afholdte omkostninger.
               
            
                  4)
               
               
                  Kongeriget Nederlandene bærer sine egne omkostninger.
               
            
         (1)  EUT C 172 af 20.5.2019.